38. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.Φ.141.2/54/110611 π.έ. της 13 Δεκ.1974/16 Ιαν.1975 (ΦΕΚ Β΄  20) Περί της διαδικασίας διενεργείας τμηματικών και πτυχιακών εξετάσεων παρά τη Ανωτάτη Βιομηχανική Σχολή Θεσσαλονίκης. Έχοντες υπ’ όψει : α) Τας διατάξεις του άρθρ.1 του Ν.Δ.4263/1962 «περί κυρώσεως της υπ’ αριθ.107/1962 Π.Υ.Σ. «περί εισιτηρίων διαγωνισμών εις άπαντα τα Ανώτατα Εκπαιδευτικά Ιδρύματα και άλλων διατάξεων» (ΦΕΚ 187 τ.Α΄), β) τας διατάξεις του άρθρ.48 του Β.Δ. 153/1962 «περί οργανώσεως και λειτουργίας της Ανωτάτης Σχολής Βιομηχανικών Σπουδών Θεσσαλονίκης» (ΦΕΚ 36 τ.Α΄) και γ) την υπ’ αριθ. 3292/23.11.74 πρότασιν της Ανωτάτης Βιομηχανικής Σχολής Θεσσαλονίκης (αριθ. 2/20. 12.1974 αποφάσεως της Συγκλήτου της αυτής Σχολής), αποφασίζομεν : Εγκρίνομεν όπως οι φοιτηταί της Ανωτάτης Βιομηχανικής Σχολής Θεσσαλονίκης δύνανται να  μετέχουν των τμηματικών ή πτυχιακών εξετάσεων επί τη επιδείξει του επ’ ονόματί των βιβλιαρίου σπουδών ή της φοιτητικής ταυτότητος, άνευ υποβολής της υπό του άρθρ.40 του Β.Δ.153/1962 προβλεπομένης σχετικής αιτήσεως. Η παρούσα δημοσιευθήτω δια της Εφημερίδος της Κυβερνήσεως, ισχύει δε από 1 Νοεμ.1974. 